cyanic-selkie/wikianc huggingface dataset:
Մելիչ
Ծանոթագրություններ
Կատեգորիա:Օսմանյան կայսրության հայաբնակ գյուղեր
Քարբեկ
Քարբեկ, քարկոտրուկ, քարահերձ, քարբեկազգիների ընտանիքի միամյա և բազմամյա խոտաբույսերի ցեղ։ Հայտնի է ավելի քան 300 (այլ տվյալներով՝ 350), ՀՀ-ում՝ 8 տեսակ՝ ճահճային քարբեկ (Saxifraga hirculus), մուսկուսային քարբեկ (Saxifraga moschata), կոտրվող քարբեկ (Saxifraga exarata), սիբիրյան քարբեկ (Saxifraga sibirica) և այլն։
Տարածվածություն
Տարածված է Արագածոտնի, Շիրակի, Լոռու, Տավուշի, Գեղարքունիքի, Վայոց ձորի, Սյունիքի և այլ մարզերում։ Աճում է քարքարոտ, խոնավ և ստվերոտ վայրերում, ժայռաճեղքերում, առվակների ափերին և այլն։
Արտաքին տեսք
Ցողունը մերկ է կամ թավոտ, բարձըր է ՝ 5-50 սմ։ Ցողունի ստորին մասի տերևներն առաջացնում են արմատամերձ խիտ վարդակ, իսկ վերինները մանր են, նեղ, հերթադիր։ Որոշ տեսակների տերևներն ունեն կիր արտադրող գեղձեր։ Կիրը սպիտակ թեփուկների ձևով նստում է տերևների վրա, որոնք մոխրականաչավուն են երևում։ Ծաղկաբույլը վահանանման է կամ հուրանանման, ծաղիկները (հազվադեպ՝ մեկական)՝ դեղին, սպիտակ, կանաչավուն կամ կարմրավուն։ Ծաղկում է մայիս-հուլիսին։ Պտուղը բազմասերմ, երկեղջյուր տուփիկ է։ Սերմերը մանր են, կլոր, երկարավուն կամ իլիկանման։
Քարբեկը բժշկության մեջ
Որոշ տեսակների սերմերի ու արմատների պատրաստուկները միզամուղ են, օգտագործվում են նաև մաշկ, հիվանդությունների (քսուք և թրջոց), տերևներինը՝ դեղնախտի ժամանակ։ Գեղագարդիչ է։
Արտաքին հղումներ
Կատեգորիա:Քարբեկազգիներ
Զամեխով
Զամեխով (Заміхів), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Զամեխով գյուղում բնակվում էր 757 մարդ։ Բնակավայրը զբաղեցնում է 2,96 կմ² տարածք։ Բնակչության խտությունը կազմում էր 255,74 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Նովոուշիցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1661 թվականին հիմնադրված բնակավայրեր
Բերմ
Բերմ, գյուղ Արևմտյան Հայաստանում, Բիթլիսի վիլայեթի Խուլփի գավառակում կամ ավելի ստույգ, Սասունի Խիանք գավառակում։ Գտնվում էր գավառակի արևելյան կողմում՝ Քուռկունք ապառաժոտ լեռան կողին։ Գյուղը շրջապատված էր արտերով և այգիներով։
Բնակչություն
1890-ական թթ.-ին ուներ 200 տուն հայ բնակիչ։ XX դարի սկզբին ուներ 96 տուն բնակիչ։
Տնտեսություն
Բնակչության հիմնական զբաղմունքը անասնապահություն, երկրագործություն և արհեստներն էին։
Պատմություն
1895 թ.-ին Սասունի ինքնապաշտպանական կռիներում գյուղն աչքին է ընկել մարտունակությամբ, որի պատճառով բնակչությունը լավ կոտորածի է ենթարկվել, իսկ գյուղն էլ ավերվել է։ Բնակչությունը տեղահանվան է արվել առաջին համաշխարհային պատերազմի տարիներին։
Պատմամշակութային կառույցներ
Բերմն ուներ '''Ս. Գևորգ և Ս. Աստվածածին''' անուններով հայկական եկեղեցիներ։ Գյուղն ուներ վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Մարմնի առաջնային խոռոչ
Մարմնի առաջնային խոռոչ, որոշ բազմաբջիջ կենդանիների մարմնի պատի և աղիքների միջև եղած տարածություն, որտեղ տեղավորվում են ներքին օրգանները։ Լավ զարգացած է միայն առաջնախոռոչավոր որդերի մոտ և բնորոշվում է սեփական բջջապատի բացակայությամբ։ Փափկամարմինների մարմնի առաջնային խոռոչը ծոցերի և խորշիկների համակարգ է, իսկ բարձրակարգ կենդանիների մոտ այն փոխարինվել է մարմնի երկրորդային խոռոչով (ցելոմ)։
Կատեգորիա:Զարգացման կենսաբանություն
Մաուդեն
Մաուդեն (Muiden ), համայնք Նիդերլանդների Հյուսիսային Հոլանդիա մարզում։ Տարածքը 14,45 կմ² է, բնակչությունը՝ 6.648 (2011 թ.)։ Մեկ շնչի տարեկան միջին եկամուտը 17.700 եվրո է։
Կատեգորիա:Հյուսիսային Հոլանդիայի համայնքներ
ԱՄՆ Կոնգրես
ԱՄՆ Կոնգրես (United States Congress), օրենսդիր մարմին, Միացյալ Նահանգների երեք բարձրագույն դաշնային պետական մարմիններից մեկը։ Լիազորությունները սահմանված են ԱՄՆ Սահմանադրությամբ։ Կոնգրեսը երկպալատ է, բաղկացած է Սենատից և Ներկայացուցիչների պալատից։ Նստավայրը գտնվում է Վաշինգտոնի Կապիտոլիումում։ ԱՄՆ Սահմանադրության 4-րդ բաժնի 1-ին հոդվածի համաձայն՝ Կոնգրեսը պատրաստվում է տարեկան առնվազն մեկ անգամ, և նրա նստաշրջանները սկսվում են դեկտեմբերի առաջին երկուշաբթի օրը։ Վերջին դրույթը փոփոխվել է 1933 թվականին 20-րդ փոփոխության ընդունմամբ, որը որոշել է նստաշրջանի սկիզբը՝ հունվարի 3-ին ։
Ընթացիկ գումարում
ԱՄՆ-ի 116-րդ գումարման Կոնգրեսի ընտրություններում, որոնք կայացել են 2018 թվականի նոյեմբերի 6-ին, Ներկայացուցիչների պալատում հաղթանակ են տարել 435-ից 235 տեղ գրաված դեմոկրատները, իսկ Սենատում՝ հանրապետականները, 100-ից 53-րդ տեղը վերցնելով, դեմոկրատների 45-ի դիմաց (մնացած 2-ն անկախ են)։
116 գումարումը գործում է 2019-ի հունվարի 3-ից մինչև 2021 հունվարի 3-ը։
Համալրում
Երկու պալատներն էլ ընտրվում են ուղղակի ընտրությունների միջոցով։ Սակայն մինչև 1913 թվականին ԱՄՆ Սահմանադրության 17-րդ փոփոխության ընդունումը Սենատն ընտրվում էր երկաստիճան ընտրություններով։ Սկզբում քաղաքացիներն ընտրում էին նահանգների օրենսդիր ժողովները, ապա այդ ժողովներն ընտրում էին սենատորներին։
Ներկայացուցիչների պալատի պատգամավորության թեկնածուներին ներկայացվում են հետևյալ պահանջները՝ 25 տարին լրանալը, ԱՄՆ քաղաքացիություն ունենալը, ընտրությունների պահին առնվազն յոթ տարի նահանգի բնակիչ լինելը՝ որից պատգամավոր է ընտրվում։
1904 թվականից մինչև 1950 թվականների կեսերը Կոնգրեսի յուրաքանչյուր նոր անդամին է հանձնվել Ջեֆերսոնի Աստվածաշունչը, որը հրատարակվել է կառավարական մամուլի վարչության կողմից Կոնգրեսի պատվերով ։ Այս ավանդույթը 1997 թվականին վերսկսվել է մասնավոր կազմակերպության կողմից, իսկ հրատարակիչը American Book Distributors ընկերությունն է (Libertarian Press հրատարակչության ստորաբաժանում)։
Օրենսդրական գործընթաց
Կոնգրեսում օրինագծի ընդունումը տեղի է ունենում հետևյալ կերպ. օրինագիծը մտնում է Ներկայացուցիչների պալատ, այն ձայների մեծամասնությամբ ընդունվում է, նույն ընթացակարգը տեղի է ունենում Սենատում։ Այնուհետև օրինագիծն ուղարկվում է ԱՄՆ նախագահին, որը 10 օրվա ընթացքում կամ պետք է ստորագրի այն, կամ կիրառի վետոյի իր իրավունքը։ Այստեղ հստակ երևում է իշխանության ճյուղերի միջև զսպման և հակակշիռների համակարգը։ Եթե նախագահը վետո կիրառեց, ապա օրինագիծը վերադառնում է Ներկայացուցիչների պալատ, և այժմ դրա հետագա առաջխաղացման համար արդեն հարկավոր է բոլոր ներկայացուցիչների ձայների երկու երրորդը։ Երբ օրինագիծը ստանում է անհրաժեշտ քանակությամբ ձայներ, այն ուղարկվում է Սենատ, որտեղ նույն գործընթացը կրկնվում է։ Եթե հաջողվում է հավաքել անհրաժեշտ քանակությամբ ձայներ, ապա օրինագիծը դաշնային օրենքի կարգավիճակ է ստանում նաև առանց նախագահի ստորագրության։
Պատմություն
Ժամանակակից ԱՄՆ-ի տարածքում առաջին ներկայացուցչական մարմինը ստեղծվել է 1619 թվականին Վիրջինիայում։ Դա Գլխավոր ասամբլեան էր ։
Կոնգրեսի նախատիպը 1774 թվականին Ֆիլադելֆիայում հրավիրված «առաջին մայրցամաքային կոնգրես»-ն էր։ Բայց խորհրդարանի կողմից այդ մարմինը չի կարելի համարել, որովհետև դա, ըստ էության, անկախ նահանգների Ներկայացուցիչների համագումար էր։ Երկրորդ մայրցամաքային կոնգրեսը, որը գումարվել է 1776 թվականին, «անկախության հռչակագիր» է ընդունել հուլիսի 4-ին, նա նաև նահանգների համադաշնության ստեղծման ծրագիր նախապատրաստելու մասին բանաձև է ընդունել։ Այդ պլանը վերածվել է Կոնֆեդերացիայի հոդվածների ստեղծման, որոնք վերջնականապես վավերացվել են նահանգների կողմից 1781 թվականին։ Կոնֆեդերացիայի հոդվածները նախատեսում էին Նահանգների Ներկայացուցիչների Կոնգրեսի ստեղծում։ Սակայն Կոնգրեսը իշխանություն ունեցող ուժեղ քաղաքական ինստիտուտ չէր, քանի որ հաստիքների պարտադրման մեխանիզմ չստեղծվեց, նրա որոշումները կատարելու, ինչպես նաև գործունեության կարևորագույն ոլորտներում Կոնգրեսը կարող էր գործել միայն 13 նահանգներից 9-ի համաձայնությամբ։
Անկախության համար մղված պատերազմից հետո Ֆիլադելֆիայում 1787 թվականին հավաքվել է Սահմանադրական կոնվենտ, որը մշակել է ԱՄՆ Սահմանադրությունը և ամերիկյան նոր Կոնգրեսի մոդելը։ Սահմանադրական կոնվենցիայում պատվիրակներին պարզ էր, որ երկրին անհրաժեշտ է ուժեղ ազգային կառավարություն, և հենց այն հարցն էր, թե որքան ուժեղ է այդ կառավարությունը պետք է լինի, գլխավորն այդ ժողովում էր։ Պատվիրակները բաժանվել են երկու ճամբարի՝ «ֆեդերալիստների», որոնք հանդես են գալիս ուժեղ կառավարության և «հակաֆեդերալիստների» օգտին, որոնք հանդես են գալիս նահանգների իրավունքների օգտին։  Ֆեդերալիստների հայացքները գերակշռում էին Սահմանադրական կոնվենցիայում, սակայն պետք էր փոխզիջման հասնել հակաֆեդերալիստների հետ, ինչն էլ արվեց։ Այսպես կոնվենցիան մշակել է Սահմանադրություն, որը վավերացվել է, և նոր կոնգրեսը սկսել է աշխատել 1789 թվականի մարտի 4-ին։ Սակայն, միևնույն ժամանակ, նոր Կոնգրեսը հիմնականում հիմնված է հոդվածների կոնֆեդերացիայից։
Սահմանադրական կոնվենցիայում պատվիրակները որոշել են, թե ինչ լիազորություններով պետք է օժտել Կոնգրեսը։ Վիրջինիայի նահանգի պատվիրակները առաջարկել են Կոնգրեսին օժտել օրենսդրական լիազորություններով բոլոր այն դեպքերում, երբ առանձին նահանգներ դրա համար անիրավաչափ են։ Մյուս պատվիրակները առարկել են այդ նորմը՝ համարելով, որ Կոնգրեսն այդպիսով չափազանց մեծ իշխանություն չպետք է ստանա։ Արդյունքում որոշվել է Կոնգրեսին օժտել լիազորություններով, որոնք նրան հնարավորություն կտան կատարել իր պարտականությունները, իսկ մնացած լիազորությունները փոխանցվել են նահանգների իշխանություններին։ Լիազորությունների բաժանման այս սկզբունքը կոչվում է դուալիստական ֆեդերալիզմ։
1800 թվականին Կոնգրեսը տեղափոխվել է Վաշինգտոնի Կապիտոլիումի շենք։
Վիրաբուժությունը Հայաստանում
Հայաստանում վիրաբուժության ծառայության կագմակերպմամբ սկիզբ է դրվել երկրամասային հիվանդությունների (մալարիա, բրուցելոգ, էխինոկոկոզ, ասկարիդոզ, դիզենտերիա) վիրաբուժության բարդությունների կանոնավոր ուսումնասիրությանը։ Հետազոտվել են մալարիայի ժամանակ «սուր որովայնի» (Ի. Գևորգյան), մալարիային սպլենոմեգալիայի (փայծաղի մեծացում), թարախակույտերի ախտանշագիտության և կլինիկայի, վերքերի լավացման, արյան մակարդող համակարգի վրա մալարիայի ազդեցության (Ռ. Յոլյան) հարցերը։ Մշակվել է բրուցելոզի վիրաբուժության բարդությունների ախտորոշման շճաբանական ռեակցիայի արագ եղանակ (Ա. Սինասյան), հնարավոր է դարձել բրուցելոզի դեմ նախապես անընկալունացված դոնորներից վերցրած արյան պահածոյացումը (Ա. Սինասյան, Ք. Անտոնյան)։ Հետազոտվել են ասկարիդոգի ախտածնության, կլինիկայի, բուժման և վիրաբուժության բարդությունների հարցերը (Վ. Մալխասյան)։ Ոաումնասիրվել են էխինոկոկոզի տարածվածությունը երկրում, մշակվել և առաջարկվել է բազմաբշտային էխինոկոկի առաջացման սխեմա (Հ. Գևորգյան, է. Մարտիկյան), կատարվել է էխինոկոկի բշտի հեռացում փայծաղից՝ վերջինիս պահպանմամբ (Վ. Սարուխանյան)։ Կրծքային վիրաբուժության բնագավառում դեռևս 1950-ական թվականներից Ս. Ավդալբեկյանը կատարել է թոքերի վիրահատություններ, 1956 թվականին՝ թոքի էխինոկոկոզի բուժման փորձ։ Մինչ այդ կատարվել են կրծքավանդակի օրգանների եզակի պլանային միջամտություններ, սակայն հաճախակի էին վիրահատությունները կրծքավանդակի վիրավորումների և փակ վնասվածքների դեպքերում։ Գ. Մելքոնյանը կերակրափողի կրծքային հատվածի մասնահատման փորձեր է արել, Գ. Միրզա-Ավագյանը վիրահատության միջոցով սրտամկանից հաջողությամբ հեռացրել է փամփուշտը։ Կրծքային վիրաբուժության հետագա զարգացումը պայմանավորված է 1962 թվականին ԲԿհ-ում (1997 թվականից՝ ԱԱԻ) Ս. Ավդալբեկյանի նախաձեռնությամբ համանուն ամբիոնի հիմնադրմամբ։ Ամբիոնում, նրան կից լաբորատորիայում և կրծքային վիրաբուժության բաժանմունքում կատարվել են կրծքային վիրաբույժների պատրաստման, թոքերի հիվանդությունների ախտորոշման ու բուժման աշխատանքներ (Ս. Ավդալբեկյան, Ս. Երամյան, Վ. Ափոյան և ուրիշներ)։ Առաջին անգամ հանրապետությունում կատարվել են սրտապարկի (պերիկարդ) խոռոչի (Վ. Ափոյան, Հ. Սարկավագյան), թոքի հեռացումից հետո հակառակ կողմի կրծքամզային խոռոչի (Վ. Ափոյան, Հ. Սարկավագյան, Ա. Վեմյան) միջով գլխավոր բրոնխների խուղակների վերացման վիրահատություններ։ Առաջին անգամ առաջարկվել է զույգ թոքի էխինոկոկային ախտահարման դեպքում էխինոկոկի բշտերի միաժամանակյա հեռացման ընդհանուր մուտքի ստեղծման Եղանակ՝ միջային կրծոսկրահատում (ստերնոտոմիա)։ Կլինիկայում մշակվել են Ալեքսանդր Սիքայելյան 1928-1991։
Կատեգորիա:Բժշկություն
Ժեգլովո (գյուղ, Կարդիմովսկի շրջան)
Ժեգլովո (Жеглово), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Ֆրանց Շալկ
Ֆրանց Շալկ (Franz Schalk, ), ավստրիացի օպերային և սիմֆոնիկ դիրիժոր և մանկավարժ: 1918-1929 թվականներին՝ Վիեննայի պետական օպերայի տնօրեն: Հայտնի է որպես գերմանական ռեպերտուարի, առաջին հերթին Ռ. Շտրաուսի խոշորագույն մեկնաբան : Զալցբուրգյան ֆեստիվալի հիմնադիրներից է:
Կենսագրություն
Ֆրանց Շալկը ծնվել է Վիեննայում: Սովորել է Վիեննայի կոնսերվատորիայում, որտեղ նրան հարմոնիա և ձայնակարգության տեսություն է դասավանդել Անտոն Բրուքները: Ջութակի ուսուցիչը եղել է Յ. Հելմեսբերգերը, իսկ դաշնամուրինը՝ Յու. Էփշտեյնը: 1988 թվականից Ռեյհենբերգի նվագախմբի ղեկավարն էր: 1890-1895 թվականներին աշխատել է Գրացի օպերային թատրոնում, իսկ 1895-1998 թվականներին ղեկավարել է  Պրագայի ազգային թատրոնի նվագախումբը: 1988, 1907 և 1911 թվականներին օպերային մի շարք ներկայացումների դիրիժորն է եղել Լոնդոնի Քովենտ Գարդեն թատրոնում, 1988, 1989 թվականներին՝ Նյու Յորքի Մետրոպոլիտենում, 1898—1901 թվականներին՝ Բեռլինի պետական օպերայում: 1900 թվականից Գ. Մալերի հրավերով միաժամանակ աշխատել է Վիեննայի Պալատական օպերայում, իսկ Խ. Ռիխտերի՝ իր վաստակած հանգստին անցնելուց հետո զբաղեցրել է  թատրոնի գլխավոր դիրիժորի պաշտոնը: 1918 թվականին Շալկը տնօրեն է նշանակվել այդ թատրոնում, որը միապետության տապալումից հետո վերանվանել են Վիեննայի պետական օպերա: 1919 թվականից նրա հետ համատեղ տնօրեն էր աշխատել նաև Ռիխարդ Շտրաուսը: Երկու տնօրենների անորոշ և անհասկանալի վիճակն ավարտվել է նրանով, որ 1924 թվականին Շտրաուսը պաշտոնաթող է եղել, և մինչև 1929 թվականը Շալկը միանձնյա ղեկավարել է Վիեննայի օպերան: 1904-1921 թվականներին գլխավորել է «Երաժշտության ընկերների» միությունը (Վիեննայի ֆիլհարմոնիան), իսկ 1909-1919 թվականներին դիրիժորություն է դասավանդել Վիեննայի կոնսերվատորիայում:
Ստեղծագործություն
Շալկի գլխավորությամբ Վիեննայի թատրոնում ներկայացվել են Հանս Պֆիցների «Պալեստրինա», Կորնհոլդի «Մեռած քաղաքը», Ռիխարդ Շտրաուսի օպերաները, այդ թվում՝ «Կանայք առանց ստվերի» ներկայացման համաշխարհային պրեմիերան: Շալկը եղել է Բրուքների 5 սիմֆոնիաների պրեմիերաների դիրիժորը, ինչպես նաև նրա երաժշտության մեծ տարածողը: 1917 թվականից ակտիվորեն աշխատել է Զալցբուրգյան ֆեստիվալի ստեղծման ուղղությամբ, որտեղ 1921 թվականին դիրիժորել է Մոցարտի «Առևանգում հարեմից» օպերան:
Արտաքին հղումներ
Կատեգորիա:Ավստրիացի դիրիժորներ Կատեգորիա:Ավստրիացի կոմպոզիտորներ Կատեգորիա:Երաժշտական մանկավարժներ
Ցելոմ
Մարմնի երկրորդային խոռոչ կամ ցելոմ (κοίλωμα), բարձրակարգ բազմաբջիջ կենդանիների մարմնի պատի և ներքին օրգանների միջև գտնվող տարածություն, որը շրջափակված է մեզոդերմային ծագում ունեցող էպիթելային թաղանթներով։ Պարունակում է ցելոմային հեղուկ և սովորաբար դուրս է բացվում հատուկ ծորաններով՝ ցելոմոդուկտներով։ Կատարում է հիմնականում հենարանային, ինչպես նաև սնուցողական, շնչառական, արտա-զատական, սեռական ևն ֆունկցիաներ։
Պահպանում է օրգանիզմի ներքին միջավայրի կենսաքիմիական կայունությունը։ Ցելոմը բնորոշ է բարձրակարգ առաջնաբերանավորներին (փափկամարմիններ, օղակավոր որդեր և այլն) և երկրորդաբերանավորներին (կիսաքորդավորներ, փշամորթներ, քորդավորներ)։
Կատեգորիա:Բույսերի մորֆոլոգիա Կատեգորիա:Զարգացման կենսաբանություն Կատեգորիա:Կենդանու անատոմիա
Դարզի Թերզյան
Սըր Արա Վարդկեսի Դարզին (Թերզյան), Հայաստանի գիտությունների ազգային ակադեմիայի արտասահմանյան անդամ, պրոֆեսոր։
Ծնվել է 1960 թ. մայիսի 7-ին, Իրաքի մայրաքաղաք Բաղդադում։ Նրա հայրը՝ Վարդկես Դարզին, 1915 թ., ցեղասպանությունից մազապուրծ, հասել էր Իրաք։ Նա մասնագիտությամբ ինժեներ էր, կրթություն էր ստացել Բերկլիի համալսարանում։
Մանկության շրջանը
Մանկության մեծ մասը Արա Դարզին անց է կացրել Իռլանդիայում՝ Դուբլինում, որտեղ էլ հաստատվել էր Թերզյանների ընտանիքը։ Եվ հենց Դուբլինում էլ «Թերզյան» ազգանունը իռլանդացիների թեթև ձեռքով վերափոխվեց «Դարզիի»։ Վարդկես Դարզին իր հուշերում գրում է. «Մեր ընտանիքը իսկական հայկական ընտանիք է, շատ համերաշխ ու համախմբված, և ես իմ որդուն դաստիարակել եմ հայկական ոգով»։ Արա Դարզին նախնական կրթությունը Դուբլինում ստանալուց հետո հստակ որոշեց իր մասնագիտական ուղղությունը. դա բժշիագիտությունն էր։ Մինչդեռ հայրը շատ էր ուզում ու երազում, որ որդին գնա իր հետքերով։
Արա Դարզին ստացել է բժշկական փայլուն կրթություն։ Ստացել է Դուբլինի բժշկական համալսարանի վիրաբուժությանան ֆակուլտետի, Մեծ Բրիտանիայի վիրաբուժությանան արքայական համալսարանի, վիրաբուժությանան Ամերիկյան համալսարանի, Գլազգոյի վիրաբուժությանան և բժշկագիտության արքայական համալսարանի, Էդինբուրգի վիրաբուժությանան համալսարանի, Լոնդոնի բժշկագիտության ակադեմիայի, Արքայական տեխնոլոգիաների ակադեմիայի դիպլոմներ։
Բժշկական ռոբոտի ստեղծումը
Արա Դարզին փայլեց ոչ միայն բժշկագիտության, այլ նաև ինժեներիայի ոլորտում։ Դարզիի գլխավորությամբ բրիտանացի մասնագետները ստեղծեցին i-Sհոke (ես-օձ եմ) սարքը։ Այդ ռոբոտ-գործիքը երկար խողովակ է, որի մեջ տեղակայված է միկրո-շարժիչ, տվիչ և տեսադիտման սարք։
Դարզիի հաջորդ գաղափարը, որը բժիշկների մոտ տարակարծություն առաջացրեց, «սև արկղն էր»։ Նա առաջարկում էր հիվանդանոցները համալրել այնպիսի սարքերով, որոնք հիշեցնում են ինքնաթիռներում ձայնագրող «սև արկղերը»։ Արա Դարզին նախագծեց այնպիսի «սև արկղ», որն արձանագրում է վիրահատարանում կատարվող յուրաքանչյուր գործողություն։ Էլեկտրամագնիսային և գերձայնային սենսորները հարմարեցված են վիրաբույժի ձեռքերին, որոնք հստակ արձանագրում են նրա յուրաքանչյուր գործողություն։ Դարզիի կարծիքով, նման սարքավորումը առավել անվտանգ կդարձնի վիրահատությունը։ Միևնույն ժամանակ, վիրահատության ընթացքում առաջացած բարդությունների դեպքում հնարավոր կլինի հեշտությամբ պարզել՝ դա եղել է բժշկի անփութության պատճառո՞վ, թե՞ մարդու օրգանիզմը ի վիճակի չի եղել դիմադրելու։ Իհարկե, Դարզիի նոր գաղափարը բժիշկներին բաժանեց երկու խմբի, ոմանք գտնում էին, որ բժիշկը վիրահատարանում առանց այն էլ բավական լարված վիճակում է, և «սև արկղի» գաղափարը հավելյալ լարվածություն կառաջացնի։ Այդ տեսակետը, բնականաբար, չի կիսում Դարզին՝ մատնանշելով այն փաստը, որ ավիացիայի «սև արկղերը» այդպես էլ հավելյալ սթրեսային գործոն չդարձան օդաչուների համար, թեև սկզբում նման վախեր ևս առկա էին։
Բժշկագիտության ոլորտում մեծ ներդրումների համար 2001 թ. փետրվարին Արա Դարզին արժանացավ Մեծ Բրիտանիայի թագուհու հոբելյանական պարգևին, իսկ 2003 թ. ստացավ Բրիտանիայի քաղաքացիություն։ Լոնդոնում Արա Դարզիի բժշկագիտական գործունեությունը հաջող էր ընթանում։ Դարզին Միդդպլեկս կոմսության Կենտրոնական հիվանդանոցի առաջատար վիրաբույժներից մեկն էր, միևնույն ժամանակ գլխավորում էր Լոնդոնի «Արքայական քոլեջի» բժշկագիտության ֆակուլտետի վիրաբուժությանան ուռուցքաբանություն (օնկոլոգիա) բաժինը։ Այնուհետև Արա Դարզին ստանձնեց Մեծ Բրիտանիայի կառավարությունում առողջապահության նախարարի տեղակալի պաշտոնը։
2000 թուվականներ
2007 թ. հունիսին Մեծ Բրիտանիայի վարչապետ Գորդոն Բրաունի հրամանով Միացյալ Թագավորության ամենահայտնի վիրաբույժ, 47-ամյա պրոֆեսոր Արա Դարզին (Թերզյանը) նշանակվեց առողջապահության նախարար։ Դարզին Մեծ Բրիտանիայի ողջ պատմության մեջ եղավ առաջին հայազգի։ Նախարար դառնալով՝ Արա Դարզին չդադարեցրեց վիրաբույժի իր գործունեությունը։ Որպես նախարար՝ նա աշխատում էր ընդամենը չորս օր՝ երկուշաբթիից մինչև հինգշաբթի, և վարձատրվում էր հենց այդ օրերի համար. ուրբաթ օրը վիրահատությունների օրն էր, որոնք նա անում էր հասարակական հիմունքներով՝ չվարձատրվելով դրանց համար։ Կիրակի օրը Դարզին այցելում էր իր հիվանդներին։ Միակ հանգստյան օրը շաբաթ օրն էր, որը նա անց էր կացնում ընտանիքի հետ, կնոջ՝ Վենդիի և երեխաների՝ Ֆրեդի ու Նինայի հետ։
Արա Դարզին իր առանձնահատուկ տեղն ունի համաշխարհային առողջապահության ոլորտում. նա առողջապահական նորագույն տեխնոլոգիաների յուրացման կենտրոնի նախագահն է, առողջապահության արդյունաբերության նպատակային խմբի, Եվրոպայի միացյալ առողջապահական խորհրդի հանձնաժողովի, Միջազգային վիրաբուժական խմբի, Բժշկագիտության ակադեմիայի, 2006 թ.-ից՝ Արքայական ինժեներական ակադեմիայի պատվավոր անդամ։ Նրա վաստակը ըստ արժանվույն է գնահատվել Մեծ Բրիտանիայում։ Նա արժանացել է բազմաթիվ պարգևների, որոնցից պետք է նշել հետևյալները.
Նա բժշկագիտության ոլորտին նվիրված տասնյակ հոդվածների և ութ գրքի համահեղինակ է։ Հատկանշական է, որ Արա Դարզին չի ուզում մոռանալ իր արմատների մասին. նա Մեծ Բրիտանիայի կառավարության միակ նախարարն էր, ով համարձակորեն խոսում էր Ցեղասպանության մասին։ Տարիներ առաջ հարցազրույցներից մեկում Արա Դարզին նշել էր. «Ես կցանկանայի այցելել Հայաստան։ Եվ չնայած ես դեռ այդ հնարավորությունը չեմ ունեցել, ես հույս ունեմ, որ մոտ ապագայում ինձ դա կհաջողվի անել։ Ես ցանկանում եմ վերադառնալ արմատներիս։ Ես աշխատել եմ շատ երկրներում, իսկ ինչո՞ւ չաշխատեմ նաև Հայաստանում։ Ես կարող եմ գնալ այնտեղ որպես կամավոր և կիսվել իմ փորձով տեղի բժիշկների հետ։ Ինձ պարզապես անհրաժեշտ է իրական հնարավորություն»,- հայտարարել է Արա Դարզին։ Այդպիսի հնարավորություն շուտով ընձեռնվեց։ 2004 թ. հոկտեմբերին նա առաջին անգամ այցելեց իր պատմական հայրենիք։ «Մալաթիա» բժշկական կենտրոնում հայ բժիշկների համար նա լապարասկոպիական վիրաբուժության վերաբերյալ դասախոսություն ունեցավ։ Արա Դարզին մի քանի ուսուցողական վիրահատություններ էլ կատարեց, որոնց միջոցով ամբողջապես կարողացավ հաղորդել իր փորձը։ Այցի ժամանակ որոշվեց «Մալաթիա» բժշկական կենտրոնում ստեղծել արդիականացված լապարասկոպիական վիրաբուժության կենտրոն։
Այժմյա գործունեությունը
Այսօր էլ նա ակտիվորեն համագործակցում է Հայաստանի առողջապահական համակարգի արդիականացման և նոր տեխնոլոգիաների ներդրման գործում։ Հայաստանի Հանրապետության Գիտություն-ն բարձր գնահատելով Արա Դարզիի գիտական վաստակը, ինչպես նաև Հայաստանի հետ համագործակցությունը, 2008 թ. նրան ընտրեց Հայաստանի Հանրապետության Գիտություն արտասահմանյան անդամ։ 2009 թ. սեպտեմբերի 19-ին Հայաստանի Հանրապետության Գիտություն-ում հյուրընկալվեց Հայաստանի Հանրապետության Գիտություն արտասահմանյան անդամ Արա Դարզին, սա նրա երրորդ այցն էր հայրենիք։ Նրան շնորհվեց արտասահմանյան անդամի դիպլոմ և հուշամեդալ։ Արա Դարզին իր շնորհակալական ելույթում նշեց, որ ամեն ինչ անելու է՝ շարունակելու իր համագործակցությունը Հայաստանի բժիշկների հետ։
Կատեգորիա:Հայ պրոֆեսորներ Կատեգորիա:Հայ ակադեմիկոսներ Կատեգորիա:Հայ բժիշկներ Կատեգորիա:Հայ ճարտարագետներ Կատեգորիա:Բերկլիի համալսարանի շրջանավարտներ Կատեգորիա:Հայ վիրաբույժներ
Ամադեուս (ֆիլմ)
«Ամադեուս» (Amadeus), ծագումով չեխ ամերիկացի ռեժիսոր Միլոշ Ֆորմանի կողմից 1984 թվականին նկարահանված կինոնկար ՝ ըստ Փիթեր Շեֆերի նույնանուն պիեսի։ Արժանացել է 8 Օսկար կինոմրցանակի, այդ թվում Օսկար լավագույն ֆիլմի համար անվանակարգում։ Ֆիլմի հիմքում դրված է երգահան Անտոնիո Սալիերիի կողմից Ամադեուս Մոցարտի նկատմամբ տածած նախանձի և այդ պատճառով նրա թունավորման պատմությունը։ 1998 թվականին Ամերիկյան կինոակադեմիայի կողմից ընտրված Ամերիկյան բոլոր ժամանակների 100 լավագույն ֆիլմերի շարքում դասվել է 53-րդ տեղում։
Դերերում
Ամբողջական ցանկը տե՛ս IMDb.com կայքում:
Պարգևներ
«Օսկար» մրցանակաբաշխությունը տեղի էր ունենում 1985 թվականի մարտի 25-ին Լոս Անջելեսում։ Ավարտին տարվա լավագույն ֆիլմի համար մրցանակը շնորհելու համար բեմ բարձրացավ ծերունազարդ Լոուրենս Օլիվյեն. նա այնքան հուզված էր, որ թեկնածուներին հայտարարելու փոխարեն ուղղակի կարդաց՝ «Ամադեուսն է»։ Դրանից հետո բեմ բարձրացավ ֆիլմի պրոդյուսեր Սաուլ Զեյնցը, որն իր շնորհակալական խոսքում չմոռացավ հիշատակել մյուս թեկնածուներին՝ «Մահվան դաշտեր», «Զինվորի պատմություն», «Ճանապարհորդություն դեպի Հնդկաստան» և «Տեղեր սրտում»։
Ընդհանուր առմամբ ֆիլմն արժանացել է 8 «Օսկար» մրցանակի, 4 BAFTA մրցանակի, 4 «Ոսկե գլոբուս» մրցանակի և մի քանի այլ հեղինակավոր պարգևների։
Պրեմիերաներ
Ստորև թվարկված են ֆիլմի հիմնական պրեմիերաները։ Ամբողջական ցանկը տե՛ս IMDb.com-ում։
Կրեխոխ
Կրեխոխ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
1909 թ.-ին, թուրքերի ջարդերից հետո, գյուղն ուներ ընդամենը 3 տուն հայ բնակիչ։
1985 թ.-ին Կրեխոխն ավերվել և կողոպտվել է թուրքերի կողմից ։
Ծանոթագրություններ
Կատեգորիա:Արևմտյան Հայաստանի գյուղեր
Փիլիսոփաների ցանկ
Փիլիսոփաների ցանկը սպասարկող ցանկ է, որը նպատակ ունի ըստ անվանական դասավորության ներկայացնել փիլիսոփաներին, ինչպես նաև կանոնակարգել Հայերեն Վիքիպեդիայում աշխատանք իրականացնող խմբագիրների գործունեությունը։
Ց ց
Ցելսոս
Փ փ
Փիլոն Ալեքսանդրացի
Ֆ ֆ
Կատեգորիա:Փիլիսոփաներ Կատեգորիա:Ցանկեր:Գիտություն
Պլաստիցի
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Մինոսքյոյ
Մինոսքյոյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Հրուշակ
Սահմանում
Հրուշակ՝ հատիկավոր հրուշակեղեն, որն ունի գեղարվեստական ձևավորված արտաքին մակերես։ Դրանց ծավալը տատանվում է 17-ից 110 գրամ։ Գրականության մեջ հաճախ հրուշակը չեն առանձնացնում՝ որպես հրուշակեղենի առանձին տեսակ։ Մասնավորապես, Վիլյան Պոխլյոբկինը, որը խոհանոցային հայտնի հրատարակությունների հեղինակ է, նշում է, որ հրուշակը դա այն հրուշակեղենի ռուսական անվանումն է, որն իրենից ներկայացնում է կամ ոչ մեծ չափեր ունեցող  ուղղանկյունաձև կտրտված տորթ, կամ հատուկ պատրաստված թխվածք՝ կրեմային միջուկով։ Նա գրում է նաև, որ հրուշակները չեն միավորվում որևէ ընդհանուր խոհարարական  սկզբունքով, այդ անվանումը խիստ պայմանական է և տրվում է այն հրուշակեղեններին, որոնք ունեն որոշակի չափսեր (10x5 սմ), կարող են պատրաստվել ցանկացած տեսակի խմորից և  կրեմից, մրգահատապտղային կամ շոկոլադային միջուկից։
Հրուշակների տոնական արտաքին տեսքն ու հոյակապ համը այս քաղցրեղենի կարևոր չափանիշներն են։
Տեսակներ
Հրուշակները բաժանվում են առանձին խմբերի՝ պայմանավորված խմորի տեսակով․
Գրականություն
Կատեգորիա:Հրուշակեղեն Կատեգորիա:Տորթեր Կատեգորիա:Համաշխարհային խոհանոց Կատեգորիա:Եվրոպական խոհանոց Կատեգորիա:Աղանդեր
Գիլդիաներ
Գիլդիա (Gilde — ընկերություն, միավորում) կամ համքարություն, արհեստավորների և վաճառականների միություն, որոնք որոշակի տարածքում վերահսկում էին իրենց ոլորտի գործունեությունը։
Եվրոպայում վաղ միջնադարում կազմակերպվում էին զանազան միություններ, ընկերություններ (կրոնական, քաղաքական և այլն), վաճառականների միավորումներ։ Ավատատիրական Եվրոպայի քաղաքների զարգացման (XI դարի վերջ) ժամանակաշրջանում բնակչության աճին զուգընթաց խորանում էր մասնագիտական և սոցիալական շերտավորումը, ծաղկում միջքաղաքային և միջազգային առևտուրը։ Արհեստավորները ստեղծում էին իրենց համքարությունները (XII — XIII դարերում), իսկ վաճառականները միավորվում գիլդիաներում՝ պաշտպանելով իրենց դասային արտոնություններն ընդդեմ ավատատերերի, ապա՝ համքարությունների։
Գիլդիայում հսկում էին ապրանքների անվտանգ առաքումը, առևտրական կենտրոններում հիմնում իջևանատներ, կազմակերպում տոնավաճառներ և, ձեռք բերելով իրավական ու մաքսային արտոնություններ, փորձում կազմակերպել ապրանքների շահավետ իրացումը։ Հաճախ գիլդիա էին ստեղծում նույնատեսակ ապրանք վաճառող առևտրականներ։
Ժամանակի ընթացքում գիլդիայում մտնելու հնարավորությունը սահմանափակվեց։ Միապետությունն ավելի ամրապնդվեց գիլդիական վաճառականության արտոնությունները՝ առևտրականների մեկնումը տերունական կալվածքներից սահմանափակելու նպատակով։ XII—XV դարերում առևտրական գիլդիաները տոն էին տալիս արևմտա-եվրոպական քաղաքների տնտեսական քաղաքականությանը։
Կապիտալիզմի զարգացմամբ գիլդիաների դերն ընկավ։
Հայաստանում գոյություն են ունեցել վաճառականական համքարություններ, որոնք կարգավորում էիև առևտուրը ինչպես բուն Հայաստանում, այնպես էլ նրա սահմաններից դուրս։ Բացի տեղական իշխանություններից ու համապատասխան մարմիններից համքարությունների կյանքում ակտիվ դեր Էին խաղում հայոց պատրիարքարանները, որոնց կարգադրությունները պարտադիր Էին բոլոր վաճառականների և արհեստավորների համար։
Կատեգորիա:Գիլդիաներ Կատեգորիա:Միջնադարի տնտեսություն Կատեգորիա:Առևտրային կառույցներ Կատեգորիա:Տնտեսական պատմություն Կատեգորիա:Հասարակության շերտավորում Կատեգորիա:Կազմակերպությունների տեսակներ Կատեգորիա:Եվրոպայի պատմություն
Ֆուկոյի ճոճանակ
Ֆուկոյի ճոճանակ, ֆրանսիացի ֆիզիկոս Լեոն Ֆուկոյի անունով կոչված պարզ փորձնական սարք, որը նա կառուցել է Երկրագնդի պտույտն իր առանցքի շուրջը ցույց տալու համար։
Չնայած երկար ժամանակ արդեն հայտնի էր, որ երկրագունդը պտտվում է իր առանցքի շուրջը, սակայն միայն 1851 թ. Ֆուկոյի կողմից հայտնաբերած ճոճանակը շատ պարզ փորձով ապացուցեց իր առանցքի շուրջ Երկրի պտույտի հավաստիությունը։
Սկզբնական Ֆուկոյի ճոճանակը
Ֆուկոն իր հայտնի ճոճանակը պատրաստել և ցուցադրել է 1851 թ.՝ 28 կգ-անոց կապարապատ արույրե գունդը 67 մետր երկարության լարով կախելով Փարիզի Պանթեոնի գմբեթից։ Ներքևում ավազից պատրաստված էր 6 մետր տրամագծով շրջանաձև արահետ այնպես, որ գունդը տատանումների ժամանակ իր սուր ծայրով թողնում էր իր հետքերը։ Ճոճանակի տատանման պարբերությունն այս դեպքում կազմում էր 16.4 վրկ, ամեն անգամ ավազի վրա թողած հետքը նախորդից տարբերվում էր ≈3մմ-ով, ժամում ճոճանակի տատանման հարթությունը շրջվում էր ժամացույցի սլաքի ուղղությամբ ավելի քան 11°-ով, ինչը նշանակում է, որ մոտավորապես 32 ժամվա ընթացքում կատարում էր լրիվ պտույտ և վերադառնում նախնական դիրքին։
Մեխանիկայի բացատրությունը
Փորձնական սարքավորումը բաղկացած է կամայական ուղղահայաց հարթության մեջ տատանվող բարձր ճոճանակից։ Տատանման փաստացի հարթությունը, թվում է, պտտվում է երկրի դիրքին համեմատ։
Այլ տեղեկություններ
Ճոճանակին տատանում հաղորդելուց մի քանի րոպե անց երկրի վրա գտնվող և երկրի հետ պտտվող դիտորդը կարող է նկատել, որ տատանման հարթությունը շեղվում է ժամացույցի սլաքի ուղղությամբ, որը և ապացուցում է երկրի առանցքային պտույտը։ Երկրի բևեռներում Ֆուկոյի ճոճանակի տատանումների հարթությունը թվացյալ լրիվ պտույտ կկատարի 24 ժա) ում, այսինքն՝ ժամում 15° անկյունային արագությամբ։ Երևանում պտտման (արագությունը կլինի ժամում 10°)։
Մինչև 1986 թ. աշխարհում ամենաերկար Ֆուկոյի ճոճանակը (98 մ) գտնվում է Սանկտ Պետերբուրգի Իսաակիևյան տաճարում։ Ներկայումս ամենաերկար այդպիսի ճոճանակներից մեկը գտնվում է Կիևի պոլիտեխնիկական համալսարանում, ուն ունի 22 մ բարձրություն։
Տես նաև
Կատեգորիա:Ճոճանակներ Կատեգորիա:Գիտական փորձեր
Նարդեն
Նարդեն (Naarden ), համայնք Նիդերլանդների Հյուսիսային Հոլանդիա մարզում։ Տարածքը 21,38 կմ² է, բնակչությունը՝ 17.208 (2011 թ.)։ Մեկ շնչի տարեկան միջին եկամուտը 18.400 եվրո է։
Կատեգորիա:Հյուսիսային Հոլանդիայի համայնքներ Կատեգորիա:Բերդաքաղաքներ
WR 136
WR 136-ը Վոլֆ-Ռայեթ աստղ է, գտնվում է Երկրից 4110 լուսային տարի հեռավորության վրա։ Աստղը 4.5 միլիոն տարեկան է և մոտակա տարիներին աստղը կպայթի։
Ծանոթագրություններ
Կատեգորիա:Վոլֆ-Ռայեթի աստղերը
Պոնշոր
Պոնշոր (Поншор), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Կրուտովալկա Յու գետի ձախ ափին՝ 4 կմ հեռավորության վրա։ Գետի երկարությունը կազմում է 17 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մերկ հողափոր
Մերկ հողափոր (Heterocephalus glaber), փոքր փորող կրծող հողափորների ընտանիքից։ Տեսակը առանձնանում է կաթնասունների համար յուրահատուկ հատկություններով՝ գաղութի բարդ սոցիալական կազմակերպությամբ, սառնարյունությամբ, ցավի որոշ ձևերի հանդեպ անզգայությամբ, օրինակ, ջերմային այրվածքներին և թթուներից առաջացած քիմիական այրվածքներից,CO 2 բարձր կոնցենտրացիաների հանդեպ դիմացկունությամբ։ Սկզբում կարծում էին, որ անհատները ընդհանուր առմամբ իմունիտետ ունեն քաղցկեղի հանդեպ , սակայն 2016 թվականի փետրվարին ամերիկացի գիտնականները հայտնաբերեցին քաղցկեղի երկու դեպք, հայտնաբերված մերկ հողափորների մոտ։ Չնայած այս դեպքերին, քաղցկեղի դեպքերի մակարդակը չափազանց ցածր է մյուս կաթնասունների համեմատ :.
(4651) Վոնգկվանչենգ
(4651) Վոնգկվանչենգ (Wongkwancheng), աստերոիդ աստերոիդների հիմնական գոտում։ Հայտնաբերվել է 1957 թվականի հոկտեմբերի 31-ին Մանուշակագույն լեռան աստղադիտարանի կողմից Նանկինում ։
Մերկ հողափոր
Արտաքին տեսք
Փոքր կրծողներ են` 8-10 սմ մարմնի երկարությամբ, պոչ` 3-4 սմ, կշռում են 30-35 գրամ։ Էգերը ավելի մեծ են, կշռում են 50-ից 80 գրամ։ Արտաքին տեսքը ցույց է տալիս հարմարեցումը ստորգետնյա ապրելակերպին։ Գլուխը համեմատաբար մեծ է, ցածր և լայն, կարճ պարանոցի վրա, որը բնորոշ է մյուս փորող կրծողներին,(մասնավորապես, բոլոր հողափորներին և կուղբերներին)։ Մազածածկույթը գրեթե բացակայում է։ Խիտ մազերը աճում են միայն թաթերի մատների արանքում, ավելացնելով իրենց մակերեսը, ինչը օգնում է կենդանիներին փորել։ Վերջույթները կարճ են և բարակ։ Խոշոր ցցված ատամները ետևից առանձնացված են շրթունքների արտաքին մասով, որոնց շնորհիվ փորելու ընթացքում հողը չի ընկնում բերանը։ Ընդհանուր մկանային զանգվածի շուրջ 25% -ը կազմում են ծնոտի մկանները (այս համամասնությունն ունեն մարդու ոտքերի մկանները)։ Մաշկը մերկ և կնճռոտ է, վարդագույն կամ դեղնավուն։
(4651) Վոնգկվանչենգ
Միջին հեռավորությունը Արեգակից կազմում է 2,847838 ա. մ., առավելագույնը մոտենում է 2,6818 ա. մ. հեռավորության վրա և հեռանում 3,0139 ա. մ. ։ Արեգակի շուրջ մեկ ամբողջական պտույտ է կատարում 1755,38 երկրային օրվա ընթացքում, իր ուղեծրով շարժվելով միջինում 0,205084 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,73° անկյուն։
Արտաքին հղումներ
Կատեգորիա:1957 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մերկ հողափոր
Զգայարաններ
Աչքերը փոքր են` 0.5 մմ, ունեն թույլ տեսողություն։ Արտաքին ականջները վերացել են, բայց լսողությունը սուր է, ինչի մասին վկայում է հանքափորերի հնչյունների լայնածավալ ռեպերտուարը։ Նրանք ունեն սուր երկբազային հոտառություն, որը կրծողներն օգտագործում են հիմնականում սննունդ որոնման նպատակով, այլ ոչ թե իրենց ցեղակիցներին տարբերելու համար ։
Ծանոթագրություններ
Կատեգորիա:Աֆրիկայի կաթնասուններ
Նեյդեր-Բետուվե (համայնք)
Նեյդեր-Բետուվե (Neder-Betuwe ), համայնք Նիդերլանդների Խելդերլանդ մարզում։ Տարածքը 61,12 կմ² է, բնակչությունը՝ 22.348 (2011 թ.)։ Մեկ շնչի տարեկան միջին եկամուտը 11.600 եվրո է։
Կատեգորիա:Խելդերլանդի համայնքներ
Ընկուզանկ
Ընկուզանկ, գյուղ Արևմտյան Հայաստանում, Բիթլիսի վիլայեթի Խուլփի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մուդիրիս-Գեդիչի
Մուդիրիս-Գեդիչի, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Գող կինը
Սյուժե
1990-ական թվականների սկիզբ։ Գավառական մանկատանը մեծացած սիրունադեմ ու պարզամիտ Լյուբան հայտնվում է Մոսկվայում, որտեղ մնում է առանց գոյության միջոցների։ Նա չունի ոչ բնակարան, ոչ աշխատանք, ոչ էլ փող հետդարձի տոմսի համար։ Եվ ահա նա հանդիպում է իր հրաշալի արքայազնին՝ բարձրահասակ ու գեղեցկադեմ մաժոր Վալերիին, որը նրան տանում է իր հրաշալի ամրոցը և դրախտային կյանք, որտեղ կարիք չկա թափառաշրջիկի կյանք վարել ու գիշերել կայարաններում։ Բայց Վալերին խաբում է Լյուբային, նրա պայուսակի մեջ դնում ոսկե ապարանջան, իսկ հաջորդ օրը դիմում է ոստիկանություն՝ հայտարարելով, թե իբր գողացել են ապարանջանն ու թանկարժեք ժամացույցը հոր հավաքածուից, որն իրականում ինքը տվել էր ավազակներին։ Թվում է՝ աղջկա ճակատագիրը որոշված է՝ դատ, դատավճիռ, բանտ։ Սակայն նրա գործը անվճար ստանձնում է սկսնակ փաստաբան Օլեգը, և նրա ու Լյուբայի միջև սկիզբ է առնում սիրավեպ։
Արտաքին հղումներ
Կատեգորիա:Ռուսերեն ֆիլմեր Կատեգորիա:1994 ֆիլմեր Կատեգորիա:Ռուսական կինոկատակերգություններ Կատեգորիա:Բնօրինակում անաղբյուր հոդվածներ
Նեգար Ջավահերիան
Նեգար Ջավահերիան, կինոյի և թատրոնի իրանցի դերասանուհի, թարգմանչուհի։ Լայն ճանաչման է արժանացել հատկապես կինոռեժիսոր Մազիար Միրիի Օրենքի գիրքը և Մոհամադ Հուսեյին Լաթիֆիի Խաբգա-ե-դոխտարան («Աղջիկների հանրակացարան») ֆիլմերում իր դերակատարումների շնորհիվ։ Խաղացել է նաև Ֆախրիի դերը Զիրե տիղ («Շեղբի տակ») հեռուստասերիալում, որ նկարահանել է Մոհամադ Ռզա Հոնարմանդը ։ Նրան համբավ բերած կինոնկարներից են նաև Այստեղ՝ առանց ինձ-ը և Մի կտոր շաքար-ը։
Թարգմանություն
Նեգարը Տինուչե Նազմջուի ընկերակցությամբ թարգմանել է Հարոլդ Փինթերի Մատնություն թատերախաղը ։
Զելյոնիե Կուրիլովցի
2001 թվականի տվյալներով Զելյոնիե Կուրիլովցի գյուղում բնակվում էր 1 161 մարդ։ Բնակավայրը զբաղեցնում է 3169 կմ² տարածք։ Բնակչության խտությունը կազմում էր 366,36 մարդ/կմ²։
Նեգար Ջավահերիան
Արտաքին հղումներ
Կատեգորիա:Իրանցի դերասանուհիներ Կատեգորիա:Իրանցի թարգմանիչներ
Զելյոնիե Կուրիլովցի
Արտաքին հղումներ
Կատեգորիա:Ուկրաինայի Խմելնիցկիի մարզի Նովոուշիցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1495 թվականին հիմնադրված բնակավայրեր
Վաճառողի հետ հարաբերությունների կառավարում
Վաճառողի հետ հարաբերությունների կառավարում (ՎՀԿ) (Vendor Relationship Management), մարքեթինգի ոլորտում նոր պարադիգմ։ Այն հաճախորդների հետ հարաբերությունների կառավարման (CRM) հակադարձն է։
ՎՀԿ-ն սպառողներին տրամադրում է գործիքներ՝ գտնելու այն ապրանքներն ու ծառայությունները, որոնք լավագույնս համապատասխանում են իրենց ակնկալիքներին՝ հիմնված մատակարարների առաջարկների վրա։
ՎՀԿ-ի նպատակն է բարելավել առաջարկի և պահանջարկի միջև փոխհարաբերությունները՝ դրան հասնելու համար նոր և ավելի լավ միջոցներ տրամադրելով։ Ավելի ընդհանուր առմամբ, ՎՀԿ-ն մտադիր է բարելավել շուկաները և դրանց մեխանիզմները՝ այս գործիքների միջոցով սպառողներին առաջարկելով վաճառողների նկատմամբ անկախ լինելու հնարավորություն։
Այս հայեցակարգը ներկայացվել է Հարվարդի համալսարանի Բերքմանի ինտերնետի և հասարակության կենտրոնի կողմից։ Նախագիծը նախաձեռնել է Doc Searls-ը՝ Բերքմանի կենտրոնի թիմի հետ համագործակցությամբ։
ՎՀԿ-ի գործիքները սպառողներին հնարավորություն են տալիս իրենց դերը կատարել վաճառողների և կազմակերպությունների հետ հարաբերություններում։ Նրանք նպատակ ունեն թուլացնելու հաճախորդների հետ հարաբերությունների կառավարումը թիրախավորելու, գրավելու, ձեռք բերելու, կողպելու, առաջնորդելու, տիրապետելու, կառավարելու և ավելի լայնորեն ուղղորդելու իրենց հաճախորդների հետ հարաբերությունների ուղղությունը։ Հաճախորդի կողմից ՎՀԿ-ի միջոցով նրանք բերվում են մասնակցելու և ոչ միայն հետևորդ լինելու։
ՎՀԿ հայեցակարգի սկզբունքներ ու նպատակներ
ՎՀԿ-ի հայեցակարգը իր բնութագրերից շատերը վերցրել է հաճախորդների հետ հարաբերությունների կառավարման հայեցակարգից։
ՎՀԿ-ն պետք է թույլ տա հաճախորդներին ինքնուրույն որոշել, թե ինչ տվյալներ և տեղեկատվություն են տրամադրվելու վաճառողներին ։ Այսպիսով, որոշումներ կայացնելու լիազորությունը փոխանցվում է սպառողներին, որի նպատակն է նպաստել գնորդների և վաճառողների միջև հարաբերությունների ամրապնդմանը։ Հավաքագրված տվյալների քանակի և որակի կարևորությունը, հետևաբար, կարևոր ցուցիչ կլինի հաճախորդների հետ հարաբերությունների ինտենսիվությունը գնահատելու համար։ ՎՀԿ-ն նաև նախատեսված է աջակցելու և նվազեցնելու հաճախորդների հետ հարաբերությունների կառավարման առումով պահանջվող ջանքերը։ Այսպիսով, այս հայեցակարգը հաճախորդի գործառույթն է և հաճախորդների հետ հարաբերությունների կառավարման հայեցակարգի բնական կրկնորդը։ Այսպիսով, այն նպատակ ունի հեշտացնել հաճախորդների պարտավորությունը, անկախությունը, գործողությունները և վերահսկողությունը վաճառողների նկատմամբ։ Այսպիսով, սպառողների ներգրավվածությունը դառնում է գործընթացի անբաժանելի մասը՝ գնորդ-վաճառող հարաբերությունները մեծացնելու և ամրապնդելու համար։
ՎՀԿ-ի հիմնական սկզբունքներ
Doc Searls-ի ղեկավարած ՎՀԿ-ի նախագիծը նաև սահմանել է ընկերությունում ՎՀԿ ռազմավարության իրականացման հիմնական սկզբունքները.
Նախ, սպառողների համար գործիքներ տրամադրել կազմակերպությունների հետ իրենց հարաբերությունները կառավարելու համար. այդ գործիքները պետք է լինեն անհատի հսկողության ներքո և պետք է լինեն անձնական։ Այսպիսով, սպառողը կարող է հենվել սոցիալական ցանցերի վրա՝ հեշտությամբ կապվելու այլ հաճախորդների հետ, խթանելու խմբերի ձևավորումը և խրախուսելու գործողությունները։
Հաջորդը, կազմակերպել տվյալների հավաքագրումը և պահեստավորումը, որը պետք է կատարվի, կառավարվի և աջակցվի հաճախորդի կողմից։ Այս անձնական տվյալները, ինչպիսիք են բաժանորդագրության մանրամասները, գնումների պատմությունը կամ բնակության վայրերն այլևս չեն տարածվի ։
Սպառողներին առաջարկեք իրենց տվյալները ընտրողաբար կիսելու հնարավորություն։ Ընկերություններին բացահայտված անձնական տեղեկատվությունը անհատի հայեցողությամբ և կամքով է ։
Սպառողներին առաջարկել հնարավորություն վերահսկելու, թե ինչպես են տվյալները օգտագործվում այլ շահագրգիռ կողմերի կողմից։ Այնուհետև մարդը կորոշի, թե որքան ժամանակ է իր տվյալները օգտագործվելու այլ մարդկանց կողմից։ Բացի այդ, հաճախորդը կարող է դադարեցնել այս հարաբերությունները, երբ նա ցանկանա, դա նշանակում է, որ օգտագործված անձնական տվյալները պետք է ջնջվեն ։
Տրամադրել հաճախորդներին իրենց պահանջները ազատ շուկայական միջավայրում արտահայտելու միջոցներ։ Հաճախորդը չպետք է սահմանափակվի որոշակի կազմակերպությամբ և պետք է ի վիճակի լինի բացահայտ արտահայտվել՝ առանց անձնական տեղեկությունները հրապարակելու ։
Ստեղծել անհատական ​​հարթակներ, որոնք խթանում են «բիզնեսը»՝ շուկան բացելով երրորդ կողմի ծառայությունների բազմաթիվ տեսակների համար, որոնք կծառայեն ինչպես գնորդներին, այնպես էլ վաճառողներին։
Հարաբերությունների կառավարման գործիքները հիմնել բաց ստանդարտների և բաց API-ների վրա (կիրառական ծրագրի ինտերֆեյսեր)։ Այս մեթոդը թույլ կտա ընկերությանն աջակցել գնալով ավելի բազմազան և բարդ գործունեությանը, որը ներառում է սոցիալական կապերի աճող թվաքանակ։
ՎՀԿ-ի և ՀՀԿ-ի միջև նմանություններ ու տարբերություններ
Հաճախորդների հետ հարաբերությունների կառավարումը ընկերության բոլոր գործողություններն են՝ իր ընթացիկ կամ պոտենցիալ հաճախորդներին պահելու համար ։ Այս գործողությունը դառնում է հրամայական թվային աշխարհի համատեքստում, որտեղ հաճախորդները դառնում են ավելի ու ավելի թափառական ու անհավատարիմ։
ՀՀԿ-ն (հաճախորդների հետ հարաբերությունների կառավարում) և ՎՀԿ-ն (վաճառողի հետ հարաբերությունների կառավարում) որոշակի առումով նման են, քանի որ երկուսն էլ հնարավորություն են տալիս կապ ստեղծել ընկերությունների և հաճախորդի միջև։ Այս համակարգերը, ի թիվս այլոց, ունեն հետևյալ գործառույթները․
Բաց երկխոսություն առաջարկվող ապրանքների և ծառայությունների վերաբերյալ։ Ընկերության կայքը կարող է չպատասխանել հաճախորդի բոլոր հարցերին։ ՎՀԿ-ն և ՀՀԿ-ն հաճախորդին հնարավորություն են տալիս շփվել ընկերության հետ, ։
Հաճախորդի համար իր ձայնը լսելի դարձնելու հնարավորություն։ Գովազդային արշավները հիմնականում միակողմանի հաղորդակցություններ են։ Ստանդարտ մոդելը ենթադրում է, որ ընկերությունները որոշակի առաջարկներ են առանձնացնում թիրախային հաճախորդների բազայի կողքին։ ՎՀԿ-ն և ՀՀԿ-ն տարբերվում են միմյանցից, քանի որ դրանք հաճախորդին հնարավորություն են տալիս ընկերության հետ կիսել իրենց մտահոգությունները, կարծիքներն ու ցանկությունները։ Հաղորդակցության այս ձևերն ավելի շատ նման են երկխոսությունների, քան ավանդական գովազդային մենախոսությունների, ։
Չնայած իրենց նմանությանը` ՎՀԿ-ն և ՀՀԿ-ն ունեն կարևոր տարբերություններ.
ՎՀԿ-ն կառավարվում է հաճախորդի կողմից, մինչդեռ ՀՀԿ-ն կառավարվում է ընկերության կողմից։ Բացի այդ, ՀՀԿ-ի նպատակներից է սպառողներին ընկերության հետ շփվելու հնարավորություն տալը։ Չնայած դրան՝ ապրանքափոխանակման այս տեսակն ավելի օգտակար է ընկերության, քան սպառողի համար, ։
ՀՀԿ մեթոդների մեծ մասը կօգտագործի անունը, էլփոստի հասցեն և հաճախորդի մասին այլ համապատասխան տեղեկատվություն։ Այս տեղեկատվությունն այնուհետև կարող է օգտագործվել գովազդային նպատակներով հաճախորդին գովազդ և այլ գովազդային հաղորդագրություններ ուղարկելու համար։ ՎՀԿ-ն տարբերվում է ՀՀԿ-ից նրանով, որ հաճախորդին ավելի շատ վերահսկողություն է առաջարկում։ Ինչպես նշվեց վերևում, սպառողը, որն օգտագործում է ՎՀԿ համակարգը, կարող է ընտրել այն ընկերությունները, որոնց նա տրամադրում է իր անձնական տվյալները։ Էլփոստի հասցեների, փոստային հասցեների և հեռախոսահամարների բացահայտումն այլևս կապի նախապայման չէ ։ Այսպիսով, այն ապահովում է անձնական տվյալների ավելի լավ պաշտպանություն ։ ՎՀԿ-ն նաև թույլ է տալիս հաճախորդին համեմատել մի քանի ընկերությունների առաջարկները։ Բացի այդ, հաճախորդի համար կարևոր առավելությունն այն է, որ եթե նրանք պետք է փոխեն հասցեն, հեռախոսահամարը կամ որևէ այլ բան, ապա նրանք միայն մեկ անգամ պետք է փոխեն այդ տվյալները։ Այնուհետև այն ավտոմատ կերպով կթարմացվի այն ընկերությունների տվյալների բազաներում, որոնց հետ հաճախորդը բիզնես է վարում, ։
ՀՀԿ-ն և ընթացիկ գովազդն օգտագործվում են պոտենցիալ հաճախորդների ուշադրությունը գրավելու, նրանց գնելու հրահրելու և այնուհետև պահելու համար։ Այսպիսով, այս տեսանկյունից ընկերության առաքելությունն է գտնել հաճախորդին, ներգրավել նրան, ապա պահել նրան։ Ուստի ընկերությունների համար կարևոր է խթանել գնումները։ Ոչ ակտիվ հաճախորդը պետք է ակտիվանա, իսկ ակտիվ հաճախորդը չպետք է լքի այն ։ ՎՀԿ-ն հարցականի տակ է դնում այս հաստատված գաղափարը, քանի որ այն հիմնված է գնման մտադրության փիլիսոփայության վրա, ։ ՎՀԿ-ի օգտագործումը պահանջում է, որ ընկերությունները ընդունեն այն փիլիսոփայությունը, որ ավելի լավ է թիրախավորել սպառողներին, որոնք մտադիր են սպառել, քան գտնել սպառողներ, ովքեր ցանկանում են սպառել ։ Մտադրության տնտեսությունը (սպառելու ցանկությունը) մարքեթինգի փոխարեն կենտրոնանում է շուկաների վրա։ Այս տեսակի կառուցվածքում հաճախորդը գործում է ոչ թե յուրաքանչյուր առանձին ընկերության ոլորտում, այլ վերանայում է բոլոր առաջարկները ՝ հաշվի առնելով հատուկ կարիքները ։ Ուստի անհրաժեշտ է, որ ընկերությունները կարողանան բացահայտել հաճախորդի հատուկ կարիքը։ Դա անելու համար պետք է շեշտը դնել հաղորդակցության, հաճախորդների հետ հարաբերությունների, բայց նաև հեղինակության վրա։ Կարևոր է նշել, որ այս դեպքում վերջինս կապված է ոչ միայն ապրանքանիշի հայտնիության, այլև ընկերության՝ իր հաճախորդների կարիքները բավարարելու ունակության հետ ։
Արտաքին հղումներ
Կատեգորիա:Էլեկտրոնային առևտուր Կատեգորիա:Մենեջմենթ
Վանեմույնե
Վանեմույնե (Vanemuine), թատրոն Տարտու քաղաքում, Էստոնիա։ Առաջին թատրոնն է, որտեղ էստոներեն լեզվով ներկայացումներ են բեմադրվել։
Պատմություն
Թատրոնն ստեղծվել է որպես Վանեմույնե միություն (Vanemuise Selts) 1865 թվականի հունիսի 24-ին՝ հետևելով Յոհան Վոլդեմար Յանսենի գաղափարին։ 1869 թվականին Վանեմույնե միության աջակցությամբ Տարտու քաղաքում տեղի ունեցավ էստոնական երգի առաջին տոնախմբությունը՝ Դավիդ Օտտո Վիրկհաուսի ղեկավարությամբ։ 1870 թվականի հունիսի 24-ին՝ միության 5-րդ տարելիցին, ներկայացվեց Լիդիա Կոյդուլայի «Զարմուհին Սաարեմաայից» (Saaremaa Onupoeg) ներկայացումը, որով սկիզբ դրվեց Էստոնիայի ազգային և Վանեմույնե թատրոններին։
Սկզբնական շրջանում թատրոնը գտնվում էր Յամա փողոցում գտնվող մի շենքում, որն ավերվեց 1903 թվականին հրդեհի արդյունքում։ Նոր շենքը, որը նախագծվեց Արմաս Լինդգրենի կողմից, բացվեց 1906 թվականին Այա փողոցի վրա (ներկայումս կոչվում է Վանեմույնե փողոց)։
1944 թվականին Երկրորդ Համաշխարհային պատերազմի տարիներին շենքն ամբողջովին հրդեհվեց, իսկ թատրոնը տեղափոխվեց Տարտուի նախկին գերմանական թատրոնի շենք, որն այժմ Վանեմույնե թատրոնի մի մասն է կազմում և հայտնի է «փոքրիկ տուն» անվամբ։ Թատրոնի հին տեղում կառուցվեց և 1967 թվականին բացվեց նոր շենք (փոխված դիզայնով)՝ 682 հանդիսատես տեղավորող դահլիճով, որն այժմ հայտնի է «մեծ տուն» անվամբ։ Համերգային դահլիճը (842 տեղ) բացվեց 1970 թվականին։ «Փոքրիկ տուն»-ը ավերվեց հրդեհի հետևանքով 1978 թվականին և վերականգնվեց 1991 թվականին։
Արտաքին հղումներ
Կատեգորիա:Թատրոններ այբբենական կարգով Կատեգորիա:Էստոնիայի թատրոններ Կատեգորիա:Տարտու Կատեգորիա:1865 հիմնվածներ Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Օստեոմա
Օստեոմա ոսկրի բարորակ ուռուցք։ Գլխավորապես տեղակայվում է դեմքի ոսկրերի հավելյալ ծոցերում (հատկապես ճակատային), երբեմն՝ գանգաթաղի, ստորին ծնոտի, ազդրոսկրի և բազկոսկրի, նախաբազկի և սրունքի ոսկրերի շրջանում։ Օստեոմա նկատվում է հիմնականում երիտասարդ հասակում։ Ստորին ծնոտի, գանգաթաղի և երկար խողովակավոր ոսկրերի օստեոմաները զուգակցվում են ստամոքս՜աղիքային համակարգի տարածուն պոլիպոզով և մաշկի ու փափուկ հյուսվածքների բարորակ ուռուցքներով (Հարդների ախտանշան)։ Դեմքի հավելյալ ծոցերի օստեոմաների կլինիկական պատկերը պայմանավորված է արտազատուկի արտահոսքի խանգարմամբ կամ ակնակապիճի քայքայման հետևանքով ի հայտ եկած ախտանշաններով։ Գանգի հիմքում տեղակայված օստեոմաների դեպքում առաջանում են նյարդային օջախային ախտանշաններ, ինչպես նաև գլխուղեղի կարծր թաղանթի ծոցերի և ներգանգային արյունատար անոթների խցանում։ Բուժումը վիրահատական է։
Կատեգորիա:Հիվանդություններ